Uz24.uzда 12 март тонгги хабарлари / Ўзбекистон янгиликлари, энг сўнгги хабарлар\nҚозоғистонда музлаб қолган ўзбекистонлик йигитнинг скел...\n19 апрел 2019 16:07\nЖАМИЯТ 0 Шархлар 726 кўрилди\nUz24.uzда 12 март тонгги хабарлари\nҚирғизистон масжидларида маърузаларни бошқа тилларда ўтказиш тақиқланди\nҚирғизистон масжидларида жума маърузаларини қирғиз ва рус тилидан бошқа тилларда ўтказиш тақиқланди. Бу ҳақда Қирғизистон мусулмонлари идораси матбуот хизматига таяниб кун.уз ёзмоқда.\n6 март куни Қирғизистон муфтийси Максатбек Токтомушев жума маърузалари қирғиз тилида, зарурат бўлганда рус тилида ўтказилиши шартлиги ҳақидаги буйруқни имзолаган. Буйруқда айтилишича, жума маърузалари асосий миллат вакиллари яшамайдиган ҳудудларда ҳам қирғиз тилида (зарурат бўлганда рус тилида) ўтказилиши шарт. Хутбадан ташқари бошқа ҳолларда тил бўйича чеклов лар йўқ. Шунингдек, мамлакат жанубидаги баъзи масжидларда маърузалар ўзбек тилида ўтказилган.\nДунё радиостанциялари афсонавий Майкл Жексондан юз ўгирди\n“Tengrinews” нашрининг хабар беришича, дунё радиостанциялари ва одамлар афсонавий қўшиқчининг педофилия бўйича айбланаётган “Неверлендни тарк этиб” номли ҳужжатли фильми намойишидан сўнг унинг қўшиқларидан воз кеча бошлашган.\nШунингдек, марҳум юлдузнинг композициялари Буюк Британия, Канада, Янги Зеландия ва бошқа мамлакатлар радио эфирларида узатилиши тақиқланган. Радиокомпаниялар буни тингловчиларнинг тақдим этилган фильмга нисбатан реакцияси билан изоҳлашмоқда.\n“Неверлендни тарк этиб” номли тўрт соатлик ҳужжатли фильм Жеймс Сейфчак ва Уейд Робсоннинг гувоҳликлари асосида ишланган бўлиб, улар болаликларида бир неча йиллар давомида Майкл Жексоннинг ғайриоддий тажовузлари қурбонига айланганликларини ҳикоя қилишган.\nЗинедин Зидан яна «Реал»га бош мураббий бўлди\nМадриднинг «Реал» клуби аргентиналик мутахассис Сантьяго Соларини истеъфога чиқариб, клубнинг янги бош мураббийи номини эълон қилган. Унга кўра, «Реал»ни яна франциялик Зинедин Зидан бошқаради. Бу ҳақда клуб расмий сайтида хабар берилган.\nБир оз аввал «Реал» билан Европа Чемпионлар Лигасида кетма-кет уч марта ғолиб чиққандан сўнг хайрлашган Зидан билан Мадрид клуби ўртасидаги шартнома 2022 йилнинг 30 июнига қадар мўлжалланиб тузилади.\nАндижон давлат университети Туркиянинг Анқара ва Гази университетлари билан ҳамкорлик қилади\nАндижон давлат университети проректори Баҳтиёр Расулов бошчилигидаги делегация вакиллари хорижий олий ўқув юртлари билан академик ва илмий ҳамкорлик алоқаларини ўрнатиш мақсадида Туркия Республикасининг Анқара ҳамда Гази университетларига ташриф буюриб, у ердаги ўқув жараёни ва ОТМлар моддий техник базаси билан танишган. Бу ҳақда университет матбуот хизмати котиби Шарофиддин Ҳошимжонов «Дарё»га хабар берган.\nАнқара давлат университетига ташриф чоғида академик алмашинув (талабалар ва профессор-ўқитувчилар) дастурини амалга ошириш, кимё йўналишида тадқиқот олиб бораётган докторантларни Erasmus+ дастури доирасида 1—3 ойлик малака оширишларини ташкил этиш, шунингдек, ҳамкорликда конференция, фестиваль ва семинарлар ўтказишга келишилган.\nМосквадаги уйларнинг бирида қизалоқ-Маугли яшаётгани аниқланди..\nМаълум бўлишича 5 яшар қизча онаси томонидан бир неча кунлаб уйда ёлғиз қолдирилиб кетилган. Уй ичкариси эса ўта тартибсиз бўлиб, қўланса ҳид анқиганидан қўшнилар бир неча бир участка инспекторларини чақиришган. Аммо ушбу вазиятга инспекторлар қўл силтаб кетаверган. Фақат охирги марта келган аёл полициячи фавқулодда вазиятлар вазирлиги ходимларини чақириб, эшикни бузиб очишларини сўраган. Ичкарига киришгач, беш яшар қизалоқ ахлат уюмлари орасида оч-наҳор, ёлғиз ўтирганига гувоҳ бўлишган.\nОнаси эса ишга бориши, коммунал хизматлар ва кредитдан қарзи кўплигини айтиб, бунинг учун квартирани сотиб қарзларидан қутулишга бел боғлаган. Айни дамда қизалоқ касалхонага ётқизилиб, унга анорексия ва яна шу каби бир нечта хасталиклар ташхиси қўйилган.\nҲайратланарлиси, унинг одамга ўхшаб гапира олмайди, овқат берилса аввал ҳидлаб кўради, каравотда ётишдан кескин бош тортиб, полда ётишни маъқул кўради. Кийиниш ва ювиниш, ҳатто ҳожатхонага боришни билмаслиги унда бир талай ҳайвонларга хос жиҳатлар мавжуд эканлиги кўрсатади. Тез орада мутахассислар ушбу жумбоққа ойдинлик киритишади. Шафқатсиз она эса қилмишига яраша жазосини олади.\nНаргиза Абдуллаева режиссёрларнинг ўта хавфли ва нозик сирларини очиб ташлади…\nАктриса Наргиза Абдуллаева олдин ҳам шунга ўхшаш интервью берганини кўпчилик билади. Бу гал у “ҳордиқ”қа берган интервюсида кинорежиссёрларнинг энг нозик қирраларини очиб ташлаган.\n— Мени режиссёрларнинг айрим адолатсизликлари, хурмача қилиқлари қаттиқ ранжитади, — деди актриса. — Улар ёш актрисаларга алоҳида хушомадга қоришиқ муносабатда бўлишади. Бундан хулоса келиб чиқадики, ўша ёш актрисалар ё режиссёрга катта пул берган, ёки ораларида ҳалигидай… Нимадир бўлган. Ҳатто, ёш актрисалар суратга олиш жараёнига кечикиб келишса ҳам режиссёрлар лом-мим демайди. Худо кўрсатмасин, биз кечикиб келсак, катта жанжал бошланади. Шуям адолатданми, дея ўз фикрларини баён этган актриса.\nПетербургда ўзбекистонлик талаба вояга етмаган қизни зўрлаганликда айбланди…\nРоссиянинг Петербург шаҳри полициячилари яқинда Радиотехника коллежининг 4 курсида ўқийдиган 19 ёшли ўзбекистонлик талабани қўлга олишган. У 9- синфда ўқийдиган қизга жинсий зўравонлик қилганликда айбланмоқда. Шикоят аризасини эса полицияга қизнинг 36 ёшли онаси тақдим этган. Аризада ёзилишича, талаба ўзига тегишли бўлган ижара уйда қизга нисбатан жинсий зўравонлик қилган. Айни пайтда ҳолат юзасидан тергов ҳаракатлари давом этмоқда.\nТошкент шаҳри. Республика Гидрометеорология марказининг хабар беришича, 12 март куни пойтахтда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 4-6, кундузи 15-17 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 0-5, кундузи 12-17 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2-7, кундузи 15-20 даража илиқ бўлади.\nТошкент ва Сирдарё вилояти. Ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2-7, кундузи 12-17 даража илиқ бўлади.\nСамарқанд ва Жиззах вилояти. Ҳаво ўзгариб туради, айрим жойларда куннинг иккинчи ярмида қисқа муддатли ёмғир ёғиши мумкин. Шарқдан секундига 7-12 метр тезликда шамол эсади. Кечаси 2-7, кундузи 12-17 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 3-8, кундузи 15-20 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 2-7, кундузи 12-17 даража илиқ бўлади.\nРеспубликанинг тоғли ҳудудлари. Ҳаво ўзгариб туради, айрим жойларда қисқа муддатли ёмғир ёғиши мумкин. Қор кўчиши хавфи бор. Шарқдан секундига 7-12 метр тезликда шамол эсади. Кечаси 3 даража совуқ - 2 даража илиқ, кундузи 5-10 даража илиқ бўлади.


Ўртадаги “парда” кўтарилмасин! ёхуд Қизиқчилик санъати тубанликка юз тутдими?\nМашҳур қизиқчи Ҳожибой Тожибоевнинг ичакузди, ҳаётий ҳангомаларини, тилдан-тилга кўчиб юрадиган латифаларини эшитиб катта бўлганмиз. Ҳозир элга машҳур қизиқчиларни бизнинг авлод Ҳожибойга таққослайверади ва улардан ҳафсаласи пир бўлиб, ўзлари севган қизиқчининг латифаларини бир-бирига айтиб юришади. Қизиқ томони шундаки, кўп йиллар самарали ижод қилса-да, Ҳ. Тожибоев саҳнада ҳеч қачон қўпол, бепарда сўз ишлатган эмас. Унинг чиқишларини оила жам бўлиб кўра олардик, маза қилиб кулардик. Ҳозирги кунда унинг ижодини таҳлил қиларканман, менга манзур бўлгани – биз севган қизиқчи жамиятдаги муаммоларнинг тезроқ ҳал қилинишини истаб, ҳар бир сатира остига қандайдир муаммони “беркитган” экан...\nҲозир-чи? Энг “машҳур” гуруҳлар саҳнада беҳаёлик қилмаса, мухлис тўплаёлмайдигандек, бир-бири билан ўчакишгандек, қуюшқондан чиқиб кетишмоқда, назаримда.\n“Дизайн” гуруҳининг икки аъзоси кичик даврада беҳаё латифаларни айтгани WhatsAppда тарқалиб кетганини кўпчилигимиз кўрдик. Улар ижтимоий тармоқда кечирим сўрасаларда, тегишли ташкилот уларни лицензиясидан маҳрум қилди. Кимлардир мазкур ташкилотни “гегемон”ликда айблади. Ёшлар тарбиясини бузадиган бундай ишлар учун ким бўлишидан қатъиназар жазоланиши шарт, деган фикрда бўлганлар ҳам оз эмас. Яқинда эса мазкур ижтимоий тармоқда таниқли аскиячи Абдулла Акбаровнинг беҳаё латифасини эшитдик. Унга ҳам тегишли жазо қўлланилиши керак, деб ҳисоблаймиз.\nТўғри, ҳеч биримиз камчиликдан холи эмасмиз. Лекин ҳозир ижтимоий тармоқ деган “бало” қаердадир қилган ножўя хатти-ҳаракатингизни бир зумда дунёнинг бошқа томонида кўрсатиш имкониятига эга. Юқоридаги санъаткорларнинг кўп йиллик меҳнатидан юз буриш нотўғри, бироқ уларнинг бу ишига шунчаки эътиборсизлик билан қараб туриш ҳам адолатдан бўлмас.\nАвваллари аския кечаларида фақат эркаклар қатнашарди, шунда ҳам аскияларда уятли сўзлар ишлатилмас эди. Пайров билан, коса тагида нимкоса тарзида, шахсиятга тегмаган ҳолда ўтарди тадбирлар. Энди-чи? Замонавий кулги гуруҳлари катта саҳналарда тап тортмай номаъқул, уятли сўзларни баралла айтишмоқда. Ана шу концертларга кимлардир онаси билан боради, кимлар эса оилавий. Шармандали саҳна кўринишларини улар бирга ўтириб кўришга “мажбур”. Енгил-елпи, тайин-тутуруғи йўқ гаплардан оилавий кулмоқдамиз. Натижада она ва бола, ота ва қиз ўртасидаги “парда” кўтарилиб кетаётгандек?Ана шу арзимаган деб билган аскиялар тарбия борасида “катта бузилишлар”га сабаб бўлмоқда. Сиз бунга нима дейсиз, азиз газетхон?\nХуршид ҚЎЧҚОРОВ., 2019-11-12, 21:40 166


Кишининг беш саодати\nАли ибн Аби Толиб розияллоҳу анҳу айтадилар: “Кишининг саодати ҳисобланадиган беш нарса бор . Улар:\nМувофиқ умр йўлдош,\nАқилли, солиҳ фарзандлар,\nХудони танийдиган, тақволи,виждонли дўстлар,\nРизқини ўз юртида ишлаб топишидир”\nЗикр қилинган беш ҳислатнинг барчасининг ўртасида бир-бири билан узвий боғлиқлик мавжуд. Ўгитда айтилганидек, қайси кишида мана шу беш нарсанинг ҳаммаси мужассам бўлса демак, у дунёдаги энг бахтли инсон ҳисобланади. Зеро, турмуш ўртоғи билан табиатлари бир-бирига мос келмайдиган бўлишини дунёда ҳеч ким истамайди. Агар шундай бўлиб чиққан тақдирда ҳам мослашишга ҳаракат қиладилар. Бунинг уддасидан чиқолмаган оила ё сабр қилади ёки бахтни ҳис қилмай яшашга ҳам рози бўлади ёхуд ажрашиб кетади. Ўгитда айтилганидек, эр-хотиннинг бир-бирига мувофиқ бўлиши, халқимиз таъбири билан айтганда юлдузи юлдузига тўғри келиши айни саодатнинг биридир.\nШунингдек фарзандлар одоб-ахлоқли, иймон-эътиқодли, солиҳ бўлсалар, уларнинг ҳар бири ютуғи билан ота-она фахр осмонида парвоз этади, шундай фарзандларни ато қилган Яратганга беҳисоб шукроналик ҳисси ва саодат билан яшайдилар. Аммо фарзандлар ноқобил чиқса, ҳар қадамда улар туфайли кўнгилсизликлар, маломатлар юз бераверса, ахлоқсизлик билан оқпадар бўлиб қолсалар, ота-она учун дунё қоронғу бўлиб кетади. Кишининг оиласидан кўнгли тўқ, лекин дўстлари иймону виждондан йироқ бўлса (аслида бу каби кимсалар ҳақиқий дўстлик нималигани билмайди), оиласидаги фаровонлик ҳам татимайди. Ҳаётда дўстларининг касрига қолиб юзи қора бўлганлар оз эмас. Оддий мисол бугунги кунда мактабнинг юқори синф ўқувчилари орасида тамаки маҳсулотларини истеъмол қилаётганлар кўзга ташланиб қолаяпти. Эътибор берсангиз, улар ёлғиз эмас, баъзан синфи(гуруҳи)нинг талайгина аъзолари бўлиб чиқади. Барчасини шу иллатга мубтало бўлаётганида улар орасидаги “дўстлар”нинг чорлови катта роль ўйнаётганига шубҳа йўқ. Демак битта “яхши дўст”нинг “шарофати” билан чекишни, кейинчалик маст қилувчи ичмликлар ичишни “ўзлаштиради” ва у туфайли давом этадиган кўп кўнгилхираликлар ҳатто жиноятгача бўлган масофани бирга босиб ўтадилар. Минг афсус, баъзилари дўстликни фақат шулардан иборат деб, ўйлашади.\nБунинг акси ўлароқ дўстлар Аллоҳдан тақво қиладиган, ҳалол, инсофли, диёнатли бўлса нақадар бахт. Дўстларнинг шарофати билан катта ютуқ ва обрўга эга бўлаётганлар ҳам жуд кўп. Халқимиз орасида “Сен дўстингни кимлигини айт, мен сени кимлигингни айтаман” қабилидаги ҳикматлар, кишининг атрофидагилардан таъсирланиши ҳақидаги хулосалардир.\nДўстларингиз рисоладагидек бўлсада, улар билан ҳар куни, ҳар соат бирга бўлавермайсиз. Ҳар вақт сиз билан ёнма-ён умр ўтказадиган яна бир тоифа инсонлар борки, уларни қўшнилар деб атаймиз. Динимиз кўплаб оятларда очиқ-равшан қўшниларга фақатгина яхшиликни раво кўриш ҳақида кўрсатма беради ҳамда улар томонидан азиятлар бўлса, сабр қилишга буюради.\nҲадиси шарифларда ҳам бу ҳақида алоҳида тавсиялар бор. Ибн Умар розияллоҳу анҳу ва Оиша онамиздан ривоят қилинади, Расулуллоҳ ﷺ дедилар: “Жаброил доимо менга қўшнига яхшилик қилишга буюраверганидан охир оқибат уни меросхўр қилиб қўяди, деб ўйлаб қолдим” (Имом Бухорий ва Имом Муслим ривояти).\nАгар қўшнилар шариат чизгисини тасвирлагандай солиҳ, яхши қўшнилар бўлса, ҳар кунингиз, ҳар соатингиз осуда ўтади. Зеро, қўшнинг тинч-сен тинч, деб бежиз эътироф этилмаган.\nЯна бир саодат белгиси бу - Аллоҳ киши ризқини ўз юртида қилиб қўйишидир. Бу айтилган саодат турини ҳақиқий мазасини ватандан, оиласидан йироқларда меҳнат қилаётган одамлар жуда яхши хис қиладилар. Касбингиз ўз юртингизда бўлиши, эрталаб ишга оилангиз қучоғидан чиқиб, кечга яна аҳлингизга қайтиб келиш нақадар бахтдир. Буни тўлиқ англаш учун жуда катта ақл, фаҳм шарт эмас, барча бирдай биладиган ҳақиқатдир.\nАллоҳ барчамизни соадати мукаммал бўлган инсонлардан айласин!\nТошкент вилояти Чаноқ масжиди имом хатиби\n تفسير حقي - (10 / 75) قال على رضى الله عنه من سعادة الرجل خمسة ان تكون زوجته موافقة واولاده ابرارا واخوانه اتقيا وجيرانه صالحين ورزقه فى بلده\nБугун, 10 март куни Ўзбекистон мусулмонлари идорасида интернет кузатувчилари ўртасида ўтказилган “Йил танлови – 2020” ғолибларини тақдирлаш маросими бўлиб ўтди. Унда Ўзбекистон мусулмонлар идораси раиси ўринбосари Иброҳимжон Иномов, Диний идора масъул ходимлари, имом домлалар ва меҳмонлар қатнашди.\nТанлов натижаларига кўра, “Энг обод масжид” ва “Йил имоми” йўналишлари бўйича қуйидаги кўп овоз олган номзодлар ғолиб деб топилди.\n1-ўрин. Қорақалпоғистон Республикаси Нукус шаҳридаги “Имом Эшон Муҳаммад” жоме масжиди;\n2-ўрин. Хоразм вилояти Урганч шаҳридаги “Охун бобо” жоме масжиди;\n3-ўрин. Андижон вилояти Қўрғонтепа туманидаги “Рамазон қори” жоме масжиди.\n1-ўрин. Андижон вилояти Балиқчи тумани “Оққўрғон” жоме масжиди имом-хатиби Рустамжон Ҳамидов;\n2-ўрин. Тошкент шаҳар Олмазор тумани “Имом Термизий” жоме масжиди имом-хатиби Исҳоқжон Бегматов;\n3-ўрин. Наманган вилояти Тўрақўрғон тумани “Қўчқор ота” жоме масжиди имом-хатиби Солиев Муҳаммаджон.\nАллоҳ таоло мукофотларни муборак айласин.


Andijon viloyati, O'zbekiston\nЎзбек боксининг ёрқин намояндаларидан бири, 2000 йилги Сидней олимпиадаси чемпиони.\n1973 йил 15 ноябрь куни Андижонда туғилган.\nУ 1997 йили Малайзия пойтахти Куала-Лумпур шаҳрида ўтказилган Осиё чемпионатини ғалаба билан якунлади.\n1998 йили Хитойнинг Чонг-Гинг шаҳрида ўтказилган Жаҳон Кубогида шоҳсупанинг энг юқори поғонасига кўтарилди. Ўша йилнинг ўзида Таиланд пойтахти Бангкокда ўтказилган XIII Осиё ўйинларида ам олтин медални қўлга киритди.\n1999 йили АқШнинг Хьюстон шаҳрида жаҳон чемпиони номига сазовор бўлди. Шу йили Тошкентда ўтказилган Осиё чемпионатида энг кучли эканлигини яна бир карра исботлади.\nМуҳаммадқодир Абдуллаев Австралиядаги Олимпия ўйинларида барча рақибларини енгиб, мустақиллик йилларида ёзги олимпиадалардаги дастлабки чемпион сифатида Ўзбекистон спорти тарихида абадий қоладиган бўлди.\nБокс фахрийси юртимизда спортни ривожлантиришга ўз ҳиссасини қўшмоқда. 2013 йилдан бошлаб Ўзбекистон Профессионал бокс федерацияси раисининг биринчи ўринбосари лавозимида фаолият юритиб келмоқда.\n1999 ва 2000 йилларда Ўзбекистоннинг энг яхши спортчиси деб топилган Муҳаммадқодир Абдуллаев “Эл-юрт ҳурмати” ордени, “Шуҳрат” медали, “Ўзбекистон Республикасида хизмат кўрсатган спортчи”, “Ўзбекистон ифтихори” фахрий унвонлари билан тақдирланган.\nOnline ................. 108\nBugungi hostlar .... 2033\nBarcha xostlar ......... 1161599


Рўза – тананинг закоти\n378 Ўқиш режими + -\n«Ҳар бир нарсанинг закоти бўлади. Жасаднинг закоти рўзадир. Рўза сабрнинг ярмидир».\nЗакот нима эканини биласизми? Унинг луғавий маъноси «поклик» ва «ўсиш» деганидир. Тўланган закот қолган молимизни поклаб, сақлайди. Аммо бу учун закот фақат ҳалол молдангина берилиши шарт. Бу амални тўғри ният ва ихлос билан бажарсак, аниқки, закоти берилган молимизга барака киради.\nМолнинг закоти бўлгани каби тананинг ҳам закоти бор. Жасаднинг закоти – рўза, у руҳимиз озуқасидир. Тана озуқаси егулик ва ҳаракат, ақл озуқаси илм бўлса, руҳ озуқаси рўзадир. Танамиз – бу оламнинг маҳсули. Руҳимиз эса маъно оламининг маҳсулидир. Руҳсиз тана – қуруқ жасад, шунинг учун эътиборимизни руҳ ва унинг поклиги ва соғломлигига қаратайлик.\nСоғлом руҳсиз тана мажруҳдир. Руҳ соғлом бўлсагина, танамиз соғ бўлади. Соғлом танада соф ақл ва фикр бўлади. Буларнинг бари занжир каби бир-бирига боғлиқ экан, биз соғлом турмуш тарзини олиб боришимиз лозим. Биласизки, танамизнинг ҳам бизларда ҳаққи бор, у доим соғлом руҳ ва фикрга таянишни истайди.\nЖаннат ваъда этилган 10 буюк саҳобийлардан бири – Талҳа (Аллоҳ ундан рози бўлсин) ҳайит кунларидан ташқари, йил бўйи рўза тутганликлари ривоят қилинган. Шунга қарамай, Талҳа саҳобийлар орасида энг шижоатли кишилардан эдилар. Рўза инсоннинг эмоционал ҳиссиётларини заифлаштириб, нафсни жиловлайди ва шу билан бирга, иймон ва маънавиятига катта қувват беради.\nРамазон ойларида рўзадор юрган пайтингиз бунга ўзингиз ҳам амин бўлгансиз. Рўза каби буюк ибодатларни адо этишдаги ихлос ва мустаҳкам ирода бизга фақат ва фақат манфаатлар улашади. Шуни билингки, танамиз рўзадор бўлганида руҳимиз ҳам рўзадор бўлишига ҳаракат қилсак, Аллоҳ наздидаги чинакам рўзадорлардан бўламиз, иншаaллоҳ. Аллоҳ рўза сабабли бизга каттаю кичик гуноҳлардан паноҳ беришини сўраймиз, зеро Аллоҳ хоҳласагина ва фақат Унинг ёрдами ила ўзимизни ўнглаб, тийиламиз.\nРўза сабрнинг ярмидир, у бизни сабрли бўлишгa ўргатади. Энг муҳими, бу ва бошқа ибодатлар Аллоҳ розилиги учун, тўғри ният ва ихлос билан бажарилиши лозим. Шундагина банда қилган ишларининг самараси ва натижасини кўра олади. Бундай инсонлар Аллоҳ учун қилаётган амаллари мукофотланишига ишонадилар.\nАгар биз энг олий мукофотларга эришишни истасак, унда ибодатларимизни тўкис адо этайлик. Илм ва ихлосга таянган амалларимиз кўпайиб, бизларни эзгуликка ундайверсин. Рўзадорларга ваъда қилинган мукофотларни тўлиқлигича олувчилардан бўлишни барчамизга осон қилишини Аллоҳдан сўраб қоламиз. Oмин.\nСаудиялик хотин-қизлар эркакларга нисбатан маълумотлироқ\nКиши камолотида аёлнинг ўрни\n11:35 / 17.03.2017 2490\nШайх ҳазратларига атаб ёзилган сатрлар\nСиз яратган боғлардир китобларингиз, Сиз кўтарган тоғлардир китобларингиз. Ўқийди, излайди, топиб ўқийди, Беморлару соғлар китобларингиз. Гард кўрмасин илм давоми...\n09:38 / 15.11.2016 1630\nSALAMWEB – Дунё буйича шариатга мувофик илк браузер\n17 январь куни SalamWeb Technologies MY Sdn Bhd SalamWeb дунё мусулмонларига қулайлик яратиш мақсадида дунёдаги шариатга мувофиқ биринчи веб браузерни ишга туширди. SalamWeb давоми...\n02:32 / 21.01.2019 844\n21:31 / 26.09.2019 658\n14:24 / 02 июль 5593\n17:58 / 25 июнь 2803\n11:17 / 14.01.2020 128251


Энг сирли кўллардан бири — Сариқ-Кўл ҳақида - 0 %\nҚирғизистондаги энг сирли кўллардан бири — бу Жумғалнинг Сариқ-Кўлидир. У Жумғал дарёси ҳавзасида, денгиз сатҳидан 2000 метр баландликда жойлашган, 36 гектар майдонни эгаллайди. Бу геологлар, геоморфологлар, географлар ва ландшафтшунослар учун жуда қизиқарли кўл бўлиб ҳисобланади.\nЗилзила бўлиб, тоғ ёнбағрини кўчиб тушиб, дарёни тўсиб қўйиб, ундан кўл пайдо бўлган. Кўл суви ер ости билан чиқади. Бир томони жарлик, иккинчи томони қарағайзор бўлиб туради. Бундай гўзал кўллар Чуй вилоятидаги Кемин ва Кегетида ҳам учрайди.\nТарихЖумғал дарёси, Зилзила, Қирғизистон, Чуй вилояти


30.12.2017 18:00 0 393\nПариж. Янги йил байрамидаги мушакбозлик.\nПарижга бориш кўпчиликнинг орзуси бўлса, ушбу шаҳарда янги йилни кутиб олиш камдан-кам инсонларгагина насиб этадиган алоҳида воқеа ҳисобланади. Ҳар йили Елисей майдони авенюсида байрам муносабати билан «Янги йил бозори» ташкил этилади. У бир неча ой давомида шаҳарга ташриф буюрувчи 15 миллион нафар сайёҳга байрам шукуҳини улашиб туради.\n31 декабр куни Эйфел минорасининг олдидаги Марс майдонида уюштириладиган мушакбозлик маросими бу байрамнинг ҳадди аълоси (кулминацияси) ҳисобланади. Мазкур бозор дунёдаги энг катта «Янги йил» бозорларидан бири бўлиб, у авеню бўйлаб 2,5 километрга чўзилар, 200 та оқ уйча (дўкон)лардан иборат эди.\nБозорнинг бир тарафида — «Конкорд» майдонига 70 метрлик улкан чархпалак ўрнатилар, бу ерга келувчилар, айниқса, болаларнинг қувончли қийқириқлари гўё оламни тутарди. Бозорнинг бошқа томонида «Катта сарой» деб аталувчи кўргазмалар саройида катта конки учиш майдонлари ташкил қилинар эди. Парижнинг бошқа жойларида ташкил қилинадиган концерт ва томошалар ҳам Янги йилнинг юқори савияда ўтишини таъминлайди.\nУшбу келтирилган таърифлар Парижда ҳозирга қадар, яъни ўтган йилларда ўтказиб келинган Янги йил байрамларига тегишли эди. Чунки Франция пойтахти 2018 йилни бутунлай бошқача, тўғрироғи, камтарона руҳда кутиб олишга шайланмоқда.\nБошланишига, шаҳар мэрияси дунёнинг энг гўзал кўчаларидан бири бўлмиш авенюда Янги йил бозорини ўтказишга рухсат бермади. Бозорни 2008 йилдан бери ташкиллаштириб келган тадбиркор Марсел Кампион Париж мэрияси билан бир неча бор судлашди, бироқ бу унга ҳеч қандай фойда бермади. Бироқ шунга қарамай Парижнинг деярли барча округларидаги бошқа бозорларга рухсат берилди. Асосийси шу.\nМарсел Кампион ва шаҳар мэрияси ўртасидаги келишмовчилик фақатгина Янги йил бозори билан тугамайди. Париж шаҳри ҳар йили «Конкорд» майдонига ўрнатиладиган чархпалакни ҳам кейинги йилдан, яъни 2018 йилнинг май ойидан бошлаб қўймаслик ҳақида қарор чиқарди.\nМаълумот учун: 100 метрлик ушбу илк чархпалак 1900 йилдаги «Коинот кўргазмаси» пайтида ўрнатилган. У ўша пайтда дунёдаги энг катта чархпалак бўлган. Ўтган аср давомида бир неча марта олиб ташланиб, кейин қайта ўрнатилган чархпалакни қуриш лойиҳаси 1993—1994-йилларда ўша пайтдаги Париж мэри (кейинчалик Франция президенти) Жак Ширак томонидан қўллаб қувватланган. 2000 йилни қарши олиш муносабати билан қайта ўрнатилган чархпалак 2 миллион кишини қабул қилиб, 4 миллион евродан ортиқ даромад келтиради.\nФранцияда бўлиб ўтган Европа чемпионати муносабати билан «Евро—2016»нинг рангларига безалган чархпалак, ниҳоят 2018 йилнинг май ойида олиб ташланадиган бўлди. Ҳозирда бу борадаги можаролар давом этмоқда ва Парижнинг ўзига хос рамзларидан бирига айланиб улгурган мазкур иншоот ўз тақдири нима бўлишини кутмоқда. Қўшимча равишда, сиёсий доиралар томонидан «таниш-билишчилик»да айбланаётган Марсел Кампионнинг Париж «Катта саройи»даги конки учиш майдонларига ҳам рухсат берилмади.\nВа ниҳоят, Париж шаҳри 2018 йилни мушакбозликларсиз кутиб олишга қарор қилди. Сўнгги йилларда Ница ва Париж шаҳарларида юз берган террорчилик ҳодисалари сабабли, Париж шаҳри хавфсизлик юзасидан 2000 йилдан бери ўтказиб келинаётган мушакбозликни ўтказмаслик ҳақида қарор чиқарди. Бунинг ўрнига, «Елисей даласи» авенюсида жойлашган «Зафар арки» биносига прожектор билан тушириб, «Парижликлар ҳаёти»га оид мусиқали ва тасвирли спектакл намойиш этиладиган бўлди.\nСанаб ўтилган сабабларга кўра, Париж шаҳри 2018 йилни «ўзгача», яъни камтарона кутиб оладиган бўляпти деб айтиш мумкин. Лекин хавотирга ўрин йўқ. Париждаги улкан рамзий тадбирлар ўтказилмагани билан ҳеч ким шаҳарнинг ресторанларига, машҳур кабареларига, театр ва санъат саройларига, энг асосийси, бу ерда яшовчи инсонларга ўз уйларида, оилалари даврасида Янги йилни кутиб олишни тақиқлагани йўқ. Бас шундай экан, парижликлар ва шаҳар меҳмонлари учун хавотир қилмасак ҳам бўлади!\nянги йил 2018 йил Франция Париж мушакбозлик Марсел Кампион «Елисей даласи»\nХориж 03/06, 10:42\nСиёсат 27/12, 01:30\nБМТ хартиясининг «Ажал» боби\nЖамият 21/12, 21:15\nЖамият 28/02, 02:30\nУйсизлик нималигини ҳис қилиш учун франциялик 50 нафар амалдор кечаси кўчада ухлайди\nМаданият 03/01, 13:48\nЗаррабин: Болалар учун қандай янги йил томошалари намойиш қилинмоқда?


Ўзбекистонлик ёш футболчилар “Футбол дўстлик учун” лойиҳасининг еттинчи мавсумида иштирок этишади — Ўзбекистон футбол ассоциацияси расмий сайти.\n18 март куни Москвада Европа Чемпионлар лигасининг расмий ҳамкори Россиянинг “Газпром” компанияси томонидан амалга ошириладиган “Футбол дўстлик учун” халқаро болалар ижтимоий лойиҳасининг янги еттинчи мавсумига старт берилди.\nБу йил лойиҳанинг якуний босқичи 28 майдан 2 июнга қадар Испаниянинг Мадрид шаҳрида бўлиб ўтади. Лойиҳанинг асосий мақсади болалар ва ўсмирлар спортини қўллаб-қувватлаш, соғлом турмуш тарзини тарғиб қилиш, шунингдек, ёш авлод ўртасида турли миллатлар ва маданиятларга ҳурмат туйғусини шакллантиришдан иборат.\nЎғил ва қиз болалар, шунингдек, ногиронлиги бор болалар ҳар йили мунтазам равишда “Футбол дўстлик учун” лойиҳасида қатнашиб, 9та қадрият: дўстлик, тенглик, адолат, соғлиқ, тинчлик, содиқлик, ғалаба, анъаналар ва фахр туйғуларини тарғиб қилишади.\n“Футбол дўстлик учун” лойиҳасининг еттинчи мавсуми доирасида турли мамлакатларда бир қатор тадбирлар ўтказилади. Болалар ва катта ёшдаги инсонлар “Футбол дўстлик учун” халқаро байрам кунини биргаликда нишонлашади, ўртоқлик ўйинлари ва маҳорат дарсларида қатнашишади, шунингдек, бир-бирларига лойиҳанинг расмий рамзи – тенглик ва соғлом турмуш тарзига ихлосмандликнинг ифодаси бўлган, мусаффо осмон ва яшил майдонни англатадиган кўк ва яшил рангли иплардан таркиб топган дўстлик Билагузугини бойлашади.\nБутун дунёдан ташриф буюрадиган Ёш журналистлар “Футбол дўстлик учун” лойиҳасини Халқаро матбуот марказида ёртиш орқали ўз имкониятларини синовдан ўтказишади. Болажонлар мухбирлик касбининг сир-асрорларини ўрганишади, шунингдек, дунёнинг етакчи ОАВ вакиллари билан бир сафда ижод қилиб, катта тажриба тўплашади.\nБу йил ёш иштирокчилар орасида нафақат футболчи, мураббий ва журналист, балки Ёш ҳакамлар – турли мамлакатлардан таклиф қилинадиган ҳакамлик мактаби ўқувчилари ҳам бўлади. Улар бир неча кун давомида Халқаро дўстлик оромгоҳининг бир қисмига айланишади.\nЛойиҳанинг якуний босқичида “Футбол дўстлик учун” халқаро форуми ўтказилади. Унинг асосий воқеаси иштирокчилар ўртасидаги футбол бўйича Жаҳон чемпионати бўлади. Жаҳон чемпионатининг финали Мадрид шаҳри қоқ марказида, “Пласа-Майор” майдонида бўлиб ўтади. Еттинчи мавсум якунида иштирокчилар Мадрид шаҳридаги “Ванда Метрополитано” стадионида ўтказиладиган Европа Чемпионлар лигаси финалини биргаликда томоша қилишади.\n“Газпром” компанияси томонидан амалга ошириб келинаётган “Футбол дўстлик учун” лойиҳаси бутун дунёдаги болаларда қадриятларга бўлган ҳурматни шакллантириб, улар ўртасидаги тўсиқларни йўқотишга, уларни янада жипслаштиришга хизмат қилмоқда. Бу лойиҳа турли миллат вакиллари билан ўзаро дўстлик алоқаларини ўрнатиш ва ҳамкорликда ишлаш имконини тақдим қилади”, - дейди Soccer Barcelona Youth Academy асосчиси Микель Пуч.\n“Футбол дўстлик учун” лойиҳаси бизга бутун дунёдан дўстлар орттириш, бошқа миллат вакиллари билан яқин алоқаларда бўлиш учун қулай имконият. Мен бу лойиҳанинг бир қисми бўлганимдан фахрланаман”, - дейди ҳиндистонлик ёш журналист Ананья Камбодж.\n"Футбол дўстлик учун" лойиҳасининг еттинчи мавсумида ўзбекистонлик ёш футболчилар ва ёш мураббий иштирок этади. Эслатиб ўтамиз, бу Ўзбекистоннинг мазкур лойиҳада учинчи бор иштирок этиши. 2017 йилда мазкур лойиҳада "Локомотив" вакили Илёс Аҳмедов, 2018 йил эса "Бунёдкор" аъзоси Муслим Абдуманнопов иштирок этганди.\nСпорт вазирлиги ва ЎФА раҳбарияти Республика футбол бўйича спорт маҳоратини ошириш олий мактабига ташриф буюрди\nАндижон футбол академиясида "English for football" мавзусида очиқ дарс бўлиб ўтди\nЎзбекистон U-16 терма жамоаси илк ўртоқлик ўйинида имкониятни бой берди\nСпорт вазирлиги ва ЎФА раҳбарияти Тошкент вилояти академияси билан яқиндан танишди\nТерма жамоалар 22:12\nСпорт вазирлиги ва ЎФА раҳбарияти Тошкент шаҳар академияси ҳамда Красногорск ўқув-соғломлаштириш спорт базаси фаолияти билан танишди


Янги йил арчасини чиройли безатишнинг оддий сирлари\nЯнги йил арчасини чиройли безатиш сирлари\nЯнги йил арчасини чиройли безатиш учун унга ўчиб ёниб турувчи чироқларни қўшинг.\nТОШКЕНТ, 24 дек - Sputnik. Янги йилни чиройли арча билан ўтказиш учун уни безаш сирларини билиш керак. Чиройли Янги йил муҳитини яратиш учун арча безакларига йилтиллаб ёниб-ўчиб турган гирляндани албатта қўшинг. Чироқлар гирляндасини биринчи босқичда қўшинг. Ўшанда чироқ нури ўйинчоқларга орқа томондан тушиб туради ва уларни чиройли ёритади. Иккинчи босқичдаб асосий ўйинчоқлар рангини танлаш керак бўлади. Биз сиз учун энг бир-бирига мос келадиган рангларни танладик: Кейинги босқичда – бошқа ўйинчоқларга мос келмайдиган йирик ўйинчоқларни қўшинг. Ана шунда кўп йил олдин сотиб олинган ўйинчоқлар ҳам умумий манзарага мос тушади. Диққатни жалб қиладиган тасма, бантик ва бошқа элементларни қўшинг. Асосийси - ушбу ўйинчоқларда битта асосий ранг такрорланиб турса яхши. Сўнгги босқич – Арча учини безатинг ва унинг остига совғаларни жойлаштиринг.\nянги йил, арча, қор бобо, инфографика\nЧироқлар гирляндасини биринчи босқичда қўшинг. Ўшанда чироқ нури ўйинчоқларга орқа томондан тушиб туради ва уларни чиройли ёритади.\nТОШКЕНТ, 24 дек - Sputnik. Янги йилни чиройли арча билан ўтказиш учун уни безаш сирларини билиш керак.\nЧиройли Янги йил муҳитини яратиш учун арча безакларига йилтиллаб ёниб-ўчиб турган гирляндани албатта қўшинг. Чироқлар гирляндасини биринчи босқичда қўшинг. Ўшанда чироқ нури ўйинчоқларга орқа томондан тушиб туради ва уларни чиройли ёритади.\nИккинчи босқичдаб асосий ўйинчоқлар рангини танлаш керак бўлади. Биз сиз учун энг бир-бирига мос келадиган рангларни танладик:\nКўк, мовий, кумушранг\nҚизил, жигарранг, олтинранг\nКумушранг, олтинранг, мовийранг\nКейинги босқичда – бошқа ўйинчоқларга мос келмайдиган йирик ўйинчоқларни қўшинг. Ана шунда кўп йил олдин сотиб олинган ўйинчоқлар ҳам умумий манзарага мос тушади. Диққатни жалб қиладиган тасма, бантик ва бошқа элементларни қўшинг. Асосийси - ушбу ўйинчоқларда битта асосий ранг такрорланиб турса яхши.\nСўнгги босқич – Арча учини безатинг ва унинг остига совғаларни жойлаштиринг.


Гэйтжи: "Ҳабиб билан яна жанг қилишни истамайман" - Namanganliklar.uz\nГэйтжи: «Ҳабиб билан яна жанг қилишни истамайман»\nAмерикалик ММA жангчиси Жастин Гэйтжи чемпионлик унвонини россиялик Ҳабиб Нурмагомедовдан ҳимоя қилишдан бош тортди.\nГэйтжининг сўзларига кўра, Нурмагомедов спортга фақат мухлислар билан хайрлашиш учун «катта тўқнашув» уюштириш мақсадидагина қайтиши мумкин, масалан, канадалик Жорж Сен-Пьер билан жанг. «Aммо у энди чемпионлик камари учун курашмайди», – деди Жастин.\nАввалроқ Нурмагомедов спортга қайтиш режаси йўқлигини айтганди.\n2 528 Ko'rishlar\nМЕНИ ПРЕЗИДЕНТ КЕЧИРДИ!\nЎзбекистонда Хитой вакцинаси билан эмлаш бошланди


Унутилаётган суннатлар (17-суннат): Таҳоратли ҳолда ётиш\nБаро ибн Озиб розияллоҳу анҳудан ривоят қилинади. Расулуллоҳ соллаллоҳу алайҳи васаллам айтдилар: “Ётоғингга келганда намозга қандай таҳорат қилсанг шундай таҳорат қил. Кейин ўнг томонингга ёт, сўнгра бундай дегин:\n“Аллоҳумма асламту нафсий илайка ва фаввазту амрий илайка ва важжаҳту важҳий илайка ва алжату заҳрий илайка рағбатан ва раҳбатан илайка, лаа малжааа ва лаа манжаа минка иллаа илайка, ааманту бикитобикаллазий анзалта ва бинабиййикаллазий арсалта” (Имом Бухорий, Имом Муслим ривояти).\nИбн Умар розияллоҳу анҳудан ривоят қилинади. Расулуллоҳ соллаллоҳу алайҳи васаллам айтдилар: “Ким пок ҳолида ухласа, унинг ҳақига бир фаришта: “Аллоҳим, бу бандангни мағфират қил. Чунки у пок ҳолида ухлади”, дейди” (Имом Ибн Ҳиббон ривояти).\nАбу Дардо розияллоҳу анҳу айтади: “Қачон мўмин банда ухласа, унинг руҳи Аршга кўтарилади. Агар банда таҳоратли ҳолида ётган бўлса, унинг руҳига Аршда Аллоҳ таолога сажда қилишига ижозат берилади” (Ибн Муборак Китабу-з-Зуҳд, Фатҳу-л-Борий).\nИжлий раҳимаҳуллоҳ айтади: “Ким таҳорат олган ҳолида Аллоҳ таолони зикр қилиб ўрнига ётса, то уйғонгунига қадар Аллоҳ таолонинг ибодатида қоим бўлганлар савобига мушарраф бўлади” (Фатҳу-л-Борий).\n647 марта ўқилди\nДругие материалы в этой категории: « Қабр зиёратига доир муҳим маълумотлар\tШариат ман этган икки амал »


08:12 / 10.10.2015 | Аслам | 1818\nАссаламу алайкум! Уч йил аввал бир қариндошим билан биргаликда Россияда автомойкада ишлаган эдик. Биз ишлаётган автомойканинг тўсатдан бошлиқлар алмашиб, ёпилди. Барча ишчиларнинг икки ойлик маоши берилмай қолиб кетди. Ўша вақт қариндошимни ўзим ишга олиб келганим учун ишхона тулаб бермаган иш ҳақи 30.000 рубльни бироз вақт мобайнида тўлаб беришни ваъда қилган эдим. Ўтган уч йил мобайнида ҳар хил вазиятлар туфайли тўлаб беришимнинг имкони бўлмади. Ҳозир ўша ваъда қилган пулни тўламоқчи бўлсам, қариндошим пулни АҚШ долларига ҳисоблаб қайтаришимни талаб қилаяпти. Уч йил аввал 30.000 рубль 1000$ АҚШ долларини ташкил қилар эди. Айни дамда эса 1000$ АҚШ доллари 67.500 рубльни ташкил қилади. Мен ўша пулни 1000$ АҚШ доллари қилиб беришим тўғрими? Бу рибо ва судхўрлик бўлиб қолмайдими? Қариндошим даъво қилишга ҳақлими? Мана шунга ойдинлик киритиб беришларингизни илтимос қиламан. Аллох рози бўлсин сизлардан!\nВа алайкум ассалом! Бир томоннинг гапи билан ҳукм чиқариш жоиз эмас. Агар ҳолат худди сиз айтганингиздек бўлса, бошлиқлар алмашгани учун нега сиз пул тўлашингиз керак? Агар ваъда қилганим учун десангиз, ваъдага вафо қилиш мўминнинг иши. Одатда маошни рублда оладиган бўлсаларингиз зиммангизга рубль вожиб бўлади. Агар долларда олсангизлар, доллар. Валлоҳу аълам.\nҳижоб румол ураш ҳақида\nАли розияллоҳу анҳунинг қабрлари\nМўмин ва мусулмон кишининг фарқи?\nҒоибдан келган овоз\nАллоҳ юз ўгириши\nПоклик гуноҳга каффоратми?\nШундай жойда ишласа бўладими?\nК, из боланинг тарбияси.\nБошни тўртдан бирига масҳ тортиш\nТиш орасига нарса кириб қолса таҳоратда


Daimler бир миллиондан кўпроқ машинасини қайтариб олмоқда\n08:48 / 17.10.2017\nФото: AFP 2017 / Thomas Kienzle\nГерманиянинг Daimler AG автоконцерни хавфсизлик ёстиқчаларининг ўз-ўзидан очилиб кетиши билан боғлиқ носозлик туфайли бутун дунё бўйлаб бир миллиондан кўпроқ машинасини қайтариб олмоқда. Бу ҳақда компания вакилига иқтибос келтирган ҳолда The Wall Street Journal нашри хабар берди.\n"Компания Буюк Британиядан 400 мингта ва Германиядан 200 мингта Mercedes-Benz машинасини қайтариб олади. Шунингдек, бошқа давлатлардан ҳам машиналар қайтариб олинади", деб айтган компания вакили.\nУнинг айтишича, ушбу носозлик камдан-кам ҳолларда юз беради ва хавфсизлик ёстиқчаларининг ўзи носоз эмас. Ушбу ҳолат Takata корпорациясининг хавфсизлик ёстиқчалари билан боғлиқ можарога алоқаси йўқ.\nЯпониянинг Takata корпорацияси 2014 йилда у ишлаб чиқарган хавфсизлик ёстиқчалари машина ҳаракатланганда ўз-ўзидан очилиб кетиши билан боғлиқ можаро марказида қолган. Ушбу носозлик камида 16 та ўлимга олиб келган. Ушбу носозликни тўғрилаш учун бутун дунёдан турли компанияларнинг миллионлаб машиналари қайтариб олинган.\nDaimler AG дунёдаги энг йирик автомобилсозлик концернларидан бири ҳисобланади. У 1883 йил ташкил топган. 1998 йилда АҚШнинг Chrysler компанияси билан бирлашиши натижасида Daimler Chrysler AG компанияси вужудга келган. Компания 2007 йилдан яна Daimler деб номлана бошланган.\n20:04 / 24.09.2019\nГермания ҳукумати Daimler компаниясига 870 млн евро жарима солди\n19:47 / 23.07.2019\nХитой компанияси Daimler автоконцернининг 5 фоиз улушини сотиб олди


Ватанга муҳаббат – илоҳий туйғу - Hidoyat.uz\nАсосий саҳифа Мақолалар Ватанга муҳаббат – илоҳий туйғу\nЧоп этилди Sentabr 21, 2019 Ватанга муҳаббат – илоҳий туйғуda fikr bildirishni o'chirish\nБир туйғу бор: асло сўнмайди. Бир ҳис бор: ҳеч қачон камаймайди. Бу Ватан туйғуси, юртга муҳаббат ҳиссидир. Мана шу туйғу, мана шу ҳисни ҳар доим қалбимизнинг туб-тубида асраймиз. Илло, ҳар йили энг улуғ, энг азиз байрам арафасида бу туйғу, бу ҳис жўш ураверади. Сабаби…\nВатанни севиш туйғусини Аллоҳ таоло ҳазрати инсоннинг қалбига жо айлаган. Имом Ғаззолий раҳматуллоҳи алайҳ: «Одам Ватанини, гарчи у чўл бўлса ҳам, борича севади. Ватанга муҳаббат туйғуси – савқи илоҳий. Инсон ватанидан бошқа жойда хотиржам бўла олмайди», деган.\nЭнди дўппини ечиб, бир тафаккур қилиб кўрайлик. Шундай жаннатмонанд Ватанни эъзозламай бўладими? Ахир, бугунги дориломон, саодатли кунларни аждодларимиз орзу қилиб ўтишди-ку! Ота-боболаримиз умид қилган кунлар, шукрки, бизга насиб этди.\nМуҳтарам Президентимиз Шавкат Мирзиёевнинг махсус қарори билан миллий юксалиш сари дадил одимлаётган Ватанимизда бу йилги Мустақиллик байрами «Жонажон Ўзбекистоним, мангу бўл омон!» шиори остида катта тантана қилинади.\nМуқаддас динимизда Ватанни севиш имоннинг белгиси экани айтилади. Расулуллоҳ соллаллоҳу алайҳи ва саллам Маккадан Мадина шаҳрига кўчиб кетаётиб йиғладилар. Маҳзун ҳолда она-шаҳри Маккага қайта-қайта қараб: “Қасамки, албатта, сен Аллоҳнинг энг яхши маконисан ва Аллоҳнинг энг маҳбуб шаҳрисан. Агар мени сендан чиқармаганида, асло чиқмасдим”, деганлар (“Фатҳул борий”).\nПайғамбаримиз она шаҳридан чиқиб кетишга мажбур бўлдилар. Лекин доим ўзлари туғилиб ўсган Макка сари талпинар эдилар. Аллоҳ таолонинг: «(Эй Муҳаммад!) Албатта, сизга (ушбу) Қуръонни фарз қилган Зот, шак-шубҳасиз, сизни қайтиш жойига (Маккага) қайтарувчидир» (Қасас сураси, 85-оят) ояти нозил бўлгач, таскин топдилар.\nИбн Ҳажар Асқалоний раҳимаҳуллоҳ “Фатҳул борий фи шарҳи Саҳиҳил Бухорий” асарида ушбу ҳадисни шарҳлаб: “Бу ҳадис Мадина шаҳрининг фазлини билдириш билан бирга, Ватанни севиш зарурлигига ҳам ишора қилади”, деганлар.\nИмом Заҳабийнинг “Сиярул аълом ан-нубало” китобида Пайғамбаримиз соллаллоҳу алайҳи ва саллам ватанларини яхши кўрганлари келтирилган.\nФақат инсонгина эмас, балки ҳайвонлар ҳам ўз Ватани – инини ҳеч нарсага алишмайди.\nИброҳим ибн Адҳам раҳматуллоҳи алайҳ: “Мен Ватандан айрилиқдек оғир синовга дучор бўлмаганман” (Ҳулятул авлиё), деган.\nМухтасар айтганда, бугун Ватанимизда амалга оширилаётган улкан ислоҳотлар, бунёдкорлик ва ободонлаштириш ишларини фақат кўриш, кузатиш эмас, балки муносиб ҳисса қўшишимиз лозим. Ахир, доимо эзгу ишларнинг пайида бўлиш мўмин кишининг сифати-ку.\nТошкент шаҳридаги “Шайх Зиёвуддинхон” жоме масжиди имом-хатиби


ХАТОНИ ТЎҒРИЛАШГА ИМКОНИЯТ БЕРАМИЗ\n18 нафар ёш кафиллик билан оғир жазодан озод этилди\nЁшлик шўхлигими ёки ота-онанинг беэътиборлиги сабабми Хуршид ўғриликка қўл урди. Бу номақул ишга ўзи тенги дўстларини ҳам жалб қилди...\nБойлик ва ҳашамга қизиққан, ҳали ҳаётни нима эканини англаб етмаган йигитчалар бир хонадонни шип-шийдон қилиб кетишди. Етмаганига, уй деразаларини, қўлга илинган идишларни синдиришди. Бироқ ҳеч қанча фурсат ўтмай қинғир ишнинг қийиғи чиқди. Хуршид ва унинг ҳамтовоқлари қўлга олинди. Қилган жиноятлари учун қатъий белгиланган жазони ўташлари керак эди. Бироқ Ўзбекистон ёшлар иттифоқининг Мирзо Улуғбек тумани кенгаши кафиллиги сабаб Хуршид ва унинг шериклари жазоси енгиллашди. Хуршидга бир йил, шерикларига эса олти ой озодликдан чеклаш жазоси белгиланди. Кафиллик сабаб ёшлар қамоқхонадан асраб қолинди.\nҲа, билиб-билмай жиноят кўчасига кириб қолган ёшларга жазо тайинлашда Ўзбекистон ёшлар иттифоқининг кафолат хатига асосан, озодликдан маҳрум қилиш билан боғлиқ бўлмаган жазо турини тайинлаш механизми жорий этилаётгани Хуршид каби ёшларга хатосини тўғрилаши, жамият учун фойдали инсонга айланиши учун катта имкониятга айланди. Шу мақсадда муҳим ҳужжат — Ўзбекистон Республикаси Олий суди ва Ўзбекистон ёшлар иттифоқи ўртасида ёшлар масалалари соҳасида ўзаро ҳамкорлик тўғрисида меморандум ҳам имзоланди.\n— Айни ноябрь ойида қўлимга ижтимоий тармоқ орқали тақиқланган видеони тарқатганлик айблови билан айбланган йигитнинг иши келиб тушди, — дейди Жиноят ишлари бўйича Тошкент шаҳар суди судьяси Зафар НУРМАТОВ. — Ишни ўрганиб чиқиш жараёнида йигитнинг ҳалол меҳнат билан оила боқиши, фаолияти билан жамиятга фойдаси тегаётгани, тақиқланган видеони эътиборсизлик қилиб ўртоғига юборгани аниқланди. Асли бу жиноят учун қонунда 5 йилдан 8 йилгача озодликдан маҳрум этиш жазоси тайинланган. Жиноят содир этилган, судья қонундан четга чиқа олмайди. Аммо 15 ноябрда Президентимизнинг маърузасини эшитгач, Ёшлар иттифоқига шу йигит учун кафолат хати сўраб, мурожаат этдик. Бу ёшларнинг келажагини асраб қолиш учун қўйилган биринчи қадам эди. Ёшлар иттифоқи йигитнинг фаолияти ва оиласи билан яқиндан танишгач, унга кафолат хати берди. Хуллас, бир йигитга хатосини тўғрилаш учун имконият яратилди.\nАлбатта, бу адашган ёшларга берилган катта имкониятдир. Чунки бугун ахборот замонида озгина эътиборсизлик қилган инсон борки, ёт ғояларга билиб-билмай эргашиб кетиши ҳеч гап эмас. Айниқса, қонунда белгиланган ўз ҳуқуқ ва бурчларини билмаслик, тушунмаслик, ҳуқуқий билимнинг шаклланмагани ёшларни ўзи билмаган ҳолда ҳуқуқбузар ёки жиноятчига айланишига сабаб бўляпти. Адашган ёшларни эса Ёшлар иттифоқи яна ўз ҳимоясига оляпти.\n— Ўзбекистон Республикаси Олий Суди ҳамда Ўзбекистон ёшлар иттифоқи Марказий Кенгаши ўртасида ёшлар масалалари ҳамда ёшлар кафолатини бериш бўйича жорий йилнинг 5 декабрь куни ўзаро англашув меморандуми имзоланди, — дейди Ёшлар иттиқофи Марказий кенгаши бош мутахассиси Шарофиддин ХОНИМОВ. — Мазкур меморандумга асосан, ҳозирги кунда ишчи гуруҳ томонидан иши судларда кўриладиган ёшларнинг шахсини, оилавий шароитини, маънавий муҳитини ўрганиб чиқиш ҳамда ушбу шахсга кафолат хати бериш тартибини белгиловчи қоидалар ҳамда кафолат хатининг намунавий матни ишлаб чиқилмоқда. Ҳозирда жамоат ташкилотлари кафиллиги асосида судланувчиларга, айниқса, ёшларга озодликдан маҳрум қилиш билан боғлиқ бўлмаган жазо турлари тайинланмоқда. Жумладан, Ўзбекистон ёшлар иттифоқи кафиллиги асосида шу кунгача 18 нафар ёшга нисбатан жазо тайинлашда жамоатчилик кафиллиги эътиборга олинди.\nБунда Ёшлар иттифоқи томонидан кафилликка олинган ёшларнинг келажаги қандай бўлади, деган савол туғилиши табиий. Бу ҳам юқоридаги ҳужжат — меморандумда атрофлича белгиланган. Жазони ижро этиш муассасаларидан озод этилган, жумладан, муддатидан илгари шартли озод этилган ҳамда суд залидан озод этилган ёшлар, шунингдек, ёшлар томонидан содир этилган ҳуқуқбузарликлар ва жиноятлар бўйича ўзаро маълумотлар алмашиш орқали ёшларни тўғри йўлга қайтариш, уларнинг бандлигини таъминлашга кўмаклашиш масалаларига эътибор қаратилган. Бу эса албатта, ёшларнинг хатосини тўғрилашга берилган имкониятдан унумли фойдаланишга, меъёрий ижобий кундалик ҳаётга қайтишига кўмак беради.


Тўртта кўчада “Арбат” барпо этилади\nШимкент шаҳрида пиёдаларга мўлжалланган "Арбат" лойиҳаси қайси кўчаларда барпо этилиши аниқланди. Ишчи гуруҳи билан шаҳардаги бир қанча кўчаларни оралаб чиққан вилоят ҳокими Ж. Туймебаев қайси кўчаларнинг маданий дам олиш маскани бўлишини маълум қилди.\nТурли касб соҳиблари тўпланадиган маданий ҳордиқ маскани эндиликда шаҳардаги Қўчқор ота ва Бекет ботир, Асқаров ҳамда Бейбитшилик кўчалари бўйларида жойлаштирилади.\nАйни пайтда арбатнинг лойиҳаси ишлаб чиқилиб, минтақа раҳбарига ҳавола этилган. Шу билан бирга ишчи гуруҳ таркибидаги вилоят маслаҳати депутати Ў. Мелдеханов ушбу лойиҳа бўйича ўзининг бир қатор таклифларини айтди.\nАйтганча, бундай очиқ осмон остидаги ҳордиқ масканлари ғоясини минтақа раҳбари Ж. Туймебаев кўтариб, уни амалга оширишни шаҳар ҳокимлигига топширган эди. Шундай экан, яқин кунларда шаҳар марказида Шимкентнинг “Арбат”и пайдо бўлади, унда шаҳар фуқаролари ва меҳмонлари якшанба ва байрам кунлари рассомлар кўргазмасини, сувенирларнинг турфа хилларини томоша қиладилар.\nТашриф давомида вилоят ҳокими ушбу кўчаларда яшовчи фуқаролар ҳамда шу ерда жойлашган қаҳвахоналарнинг бирида мижозлар билан бир пиёла чой устида “Арбат” ҳақида суҳбатлашди. Гурунг чоғида ҳоким ушбу лойиҳани амалга оширишнинг асосий мақсади миллий қадриятларни тарғиб қилиб, фуқароларда қозоқ халқининг анъаналари ва тарихига қизиқиш уйғотишдан иборат эканини таъкидлаб ўтди.\nСаодат МЎМИНБОЙ қизи, 2018-01-31, 22:01 273


Жанубий Кореяда ҳеч нарса қилиш талаб этилмайдиган анъанавий мусобақа бўлиб ўтди - YANGILIK .RU yangilik.ru\nЖанубий Кореяда ҳеч нарса қилиш талаб этилмайдиган анъанавий мусобақа бўлиб ўтди\nЖанубий Кореяда ҳар йили анъанавий тарзда ўтказиб келинадиган Space out мусобақаси бўлиб ўтди. Мусобақа иштирокчилари дам олиш учун шаҳар шовқинидан узоқдаги ўрмонга боради ва энг хотиржам дея топилган инсон тақдирланади, деб хабар беради Esquire.\nМазкур мусобақа 2014 йилдан буён ўтказиб келинмоқда. Иштирокчилар 90 дақиқа давомида шунчаки «дзен»га эришиши ва кундалик ташвишлардан чалғиши даркор, яъни ҳеч нарса қилмаслик керак. Ўнлаб иштирокчиларни томошабинлар ва ҳакамлар кузатиб боради.\n2021 йилда коронавирус сабаб мусобақа иштирокчилари сони 80 кишидан 30 кишига қадар қисқартирилган. Биринчи ўрин 34 ёшли сартарошга насиб этган. Кумуш медалга эса 2019 йилда ғолибликни қўлга киритган Li Radde эга чиққан. У Сеулдаги инглиз тилида олиб бориладиган радиода бошловчи бўлиб ишлайди, мусобақада иштирок этиш учун мотоциклда Чеджу оролига қадар 10 соат юриб келган.\n«Ҳаётимдаги энг улкан ютуғим — 2019 йилги мусобақада ғолиб бўлганим. Шундай экан, иккинчи энг улкан ютуғим — бу 2021 йилдаги иккинчи ўрин эканлиги мантиқан тўғри», — дейди Радде.\nМусобақа меҳнаткашларга айбдорлик ҳиссисиз хотиржамликка эришиш имкониятини тақдим этиш мақсадида ўйлаб топилган. Ташкилотчиларни мусобақаларни ўтказиш учун мунтазам бошқа давлатларга, жумладан, Европа мамлакатларига ҳам таклиф қилишади. Бу каби беллашувлар ҳозирга қадар Пекин ва Роттердамда ўтказилган.\n18 ёшли ўсмир дўконда ўғирлик содир этди\nТадбиркорнинг мулкини талон-торож қилган омборчисига нисбатан жиноят иши қўзғатилди


Сифати кафолатланмаган дори воситаларини яширинча олиб кириш режаси чиппакка чиқди - zarnews.uz\n“Тошкент-Аэро” ихтисослаштирилган божхона комплекси Контрабанда ва божхона қонунчилиги бузилишига қарши курашиш бўлими ходимлари томонидан хориждан учиб келган фуқаро А.Н. белгиланган тартибда холислар иштирокида текширувдан ўтказилди.\nНатижада, ушбу шахс божхона юк декларациясида кўрсатмасдан ва божхоначиларнинг оғзаки сўровида маълум қилмасдан сумкасига яширган ҳолда умумий қиймати тахминан 90 миллион сўмлик 410 дона турли дори воситаларини яширинча олиб ўтишга уринганлиги аниқланди.\nШунингдек, яна бир фуқаро У.М.нинг ҳам хатти-ҳаракатлари божхоначилар эътиборини тортди ва фуқаро божхона кўригидан ўтказилди.\nТекширув жараёнида унинг юклари орасидан қиймати 28 миллион сўмга тенг бўлган 295 дона дори воситалари борлиги аниқланди.\nҲозирда ушбу ҳолатлар юзасидан текширув ишлари давом эттирилмоқда.


Игнатий Нестеров! Энди нима бўлади? » Ўзбекистон янгиликлари – Zamin.uz\n21 февраль 2019, 21:20\nЎзбек футболида ўтган бир ҳафтада энг катта мавзу – Игнатий Нестеров бўлди. “Пахтакор” Осиё Чемпионлар лигаси гуруҳ босқичига йўл олгандан сўнг сал кўтарилгандек бўлди-ю, аммо унутилгани йўқ.\nҲозир, айниқса кеча миллий жамоа шифокори Аброр Пирриев берган интервьюдан сўнг аслида нималар бўлганини ҳамма яхши билиб турибди. Дарвозабон оздирувчи дориларни ичаркан, оқибати қанчалар бўлишини билмаган. Кўпроғини айтар бўлсак, гувоҳларнинг гапига кўра, Нестеров допинг назоратидан ўтиш олдидан умуман ташвишга ҳам тушмаган. У шунчаки истеъмол қилган дориси таркибида таъқиқланган модда борлигини билмаган. Болаларча соддалик.\nДопинг текшируви жараёни ўзи қанақа? Жамоадаги барча футболчи ўйин олдидан ва сўнг допинг назоратидан ўтиши шарт эмас. Масалан, қуръа ташланади ва чекига тушган футболчи назоратдан ўтади. Осиё Кубогида қуръа икки марта Нестеровга “кулиб боққан”. Бири Туркманистонга қарши кечган баҳсда, иккинчиси эса Уммонга. Дарвозабон кетма-кет иккинчи марта таҳлил топширишга бораётганда ҳатто ҳазил қилишга ҳам улгурган. “Яна менми!” дегандек. Ўшанда воқеалар жараёни чаппа айланиб кетишини ҳаёлига ҳам келтирмагани аниқ.\nМайли, ўтган гап ўтди. Энди нима бўлади? Келинг, шу ҳақида гаплашсак. Катта эҳтимол билан Нестеров қанчадир муддатга футболдан четлатилади. Балки олти ойгадир, балки бир йилга. Аммо ундан ортиқ бўлмаса керак. Ҳаммаси ОФКга боғлиқ. Арзимаган бир-икки ойлик жазо бўлиши ҳам мумкин.\nХўш, бу четлатиш Нестеровнинг фаолияти тугашига сабаб бўладими? Ҳар ҳолда дарвозабон 35 ёшда. Менимча йўқ. Ҳозир Нестеровда фаолиятини тугатишдан кўра тугатмасликка сабаблар кўпроқ. Биринчидан, ўз ишига профессионал ёндошиш борасида унга етадигани юртимизда жуда кам. Дарвозабон ёшлигиданоқ машғулотларга жиддий ёндошарди. Ҳозирку, қўяверасиз. Вазн камайтирувчи дори ичиб юрганининг ўзи кўп нарсани англатмайдими?\nҚолаверса, дарвозабон учун 35 ёш – чегара эмас. Буффон қирқдан ошган. Нестеров ҳам ҳали тўрт-беш йил бемалол ўйнай олади. Аммо қаерда ўйнаши, энди бу бошқа масала. Бўлиб ўтган воқеалардан сўнг “Ухуд” уни олиб қолмаса керак. Ҳали айби тасдиқланмай туриб бошқа дарвозабон қидиришга тушган клубда қолишни Нестеровнинг ўзи ҳам истамайди, эҳтимол. Шундай экан, “хайр” демоқнинг айни фурсати.\nБироқ Нестеров жамоасиз қолиб кетмаслиги аниқ. Ҳали дисквалификация муддати тугамай турибоқ ўзбек клубларидан бир нечтаси унга шартнома таклиф этса, ажабланмаган бўлардим. Шунингдек Ўзбекистон миллий жамоаси эшиклари ҳам унинг учун очиқ туриши шубҳасиз...\nЯнгиликлар » Спорт » Игнатий Нестеров! Энди нима бўлади?


5 январь, 22:04\nБиз учун қадрдон мураббийга айланиб улгурган Шота Арвеладзени соғинаётганлар орамизда кўп. Эсингиздами, Ўзбекистонга келган илк пайтида бироз қийналганди. Оқибатда “Пахтакор” билан кўзлаган натижасига эриша олмаган. Ўшанда тан олайлик, Арвеладзенинг салоҳиятига, унинг тажрибасига шубҳа билан қарай бошлашди. Лекин кейинги мавсумдан бошлаб жамоа ўйинида тўлиқ мураббийнинг имзоси кўринди. Бунинг учун ўзига керакли ўйинчиларни ҳам қўлга киритди.\nШу тариқа, грузиялик мутахассис бошқарувидаги жамоани Ўзбекистонда яна энг кучли клубга айлантирди ва Осиёда ҳам мавқеини тиклай бошлади. Тўғри, “Пахтакор”даги шароитлар, молиявий имкониятларнинг яхшилиги ҳам натижаларга ўз таъсирини кўрсатган, дея фикр билдираётганларга қарши бормоқчи эмасмиз. Бироқ Шота Юстинович мураббий сифатида футболчиларни замонавий билими билан “илҳомлантирганди”. Унинг “Пахтакор”и Осиё Чемпионлар лигасини ютиш даражасидаги мавқега чиққанди, десак муболаға бўлмайди.\nУнинг кетгани ёдингизда бўлса керак-а? Қандай савиядаги мураббийлигини исботлади ва совринларни ютгач, “Пахтакор”дан бошини тик қилган ҳолда кетишни лозим топди. Унинг кетишини ҳеч ким истамади, бироқ у ўз қарорини ўзгартирмади. Арвеладзени энди фақат илиқ хотиралар билан эслаймиз.\n“Пахтакор”нинг собиқ устози ҳали янги иш жойига эга бўлгани йўқ. Бироқ унга етарли даражада таклифлар бўляпти. Айниқса, Англиянинг “Халл Сити” клубидан тушган таклиф анча қизиқарли кўринди. Бу хабар ўзбекистонлик мухлисларни ҳам беэътибор қолдирмади.\nИнглизларнинг таклифи бўйича тафсилотларини Sports.uz сайти орқали куни кеча қисман бўлса-да, эътиборингизга ҳавола қилгандик. Бундай вазиятда Арвеладзенинг ушбу чақирув юзасидан муносабатини билиш ҳам биз учун жуда қизиқ эди. Шу мақсадда грузиялик мутахассис билан боғланишга уриндик. Албатта, янги йил арафаси бўлгани сабабли мутахассис кўпинча оила ва дўстлар даврасида эканини маълум қилди. Лекин биз ҳам ортга чекинмадик ва унинг фикрларини ўрганиш учун кутдик. Вақти тиғиз бўлишига қарамай, Арвеладзе бизнинг саволларимизга қисқароқ бўлса-да, жавоб берди.\n- Шота Юстинович, сизни авваламбор янги – 2022 йил билан табриклайман. Айтинг-чи, янги йилни қаерда ва ким билан кутиб олдингиз?\n- Раҳмат. Мен янги йилни Грузияда, ўз уйимда яқинларим билан биргаликда кутиб олдим. Ахир янги йил оилавий байрам сифатида нишонланиб келинади.\n- Ва ниҳоят, 2022 йилда яна фаол мураббийлик фаолиятингизга қайтсангиз керак-а?\n- Ҳа, мен бирор-бир жамоани бошқаришни, тезроқ ишга киришишни кутяпман.\n- Яқинда Англияга бориб келдингиз ва “Халл Сити” билан музокара ўтказдингиз. Бу сиз учун қулай таклифми? Уни қабул қилдингизми?\n- Ҳа, менга таклиф билдирилди. Англияда ишлаш имконини берадиган визани олиш учун ариза топширганман. Ўша виза келиши биланоқ ишга киришишни интиқлик билан кутиб қоляпман. Ҳозирча иш бошлашим билан боғлиқ масала ҳал бўлмасдан турибди. Насиб қилса, тез орада ҳаммаси ҳал бўлади. Шундан умид қилиб турибман.\n- “Халл Сити”да олдингизга қандай вазифа қўйиляпти? У ерда ўзингизни синаб кўришга тайёрмисиз?\n- Боя айтганимдек, ҳозирча иш билан боғлиқ масала узил-кесил ҳал бўлгани йўқ. Қачонки, барчаси аниқ бўлгач, шунда нимадир айтишим мумкин.\n- Сизни жиддий қизиқтираётган яна бошқа таклифлар ҳам борми?\n- Айтишим керакки, менда бир қанча таклифлар йўқ эмасди. Масалан, Туркиядан ҳам таклифлар олгандим.\n- Агар Англияда ишласангиз қайсидир ўзбек футболчиларини таклиф қилиш режангизда борми? Масалан, Жалолиддин Машариповни янги клубингизда кўрмоқчимисиз?\n- Англияда иш бошлайдиган бўлсам, Жалолиддин Машариповни жон деб бошқарувимдаги жамоага ўйнаш учун олиб келган бўлардим.\n- Мураббий сифатидаги орзуингиз қандай?\n- Премьер лигада ишлаш мураббий сифатидаги орзуларимдан биридир.\nМана, ўзингиз гувоҳи бўлганингиздек, Арвеладзе Англия клуби билан боғлиқ вазият бўйича муносабатини билдирди. Унинг ўзида ҳам Англия чемпионатида мураббийлик қилиш истаги юқори. Айниқса, ўз клубида Машариповни кўриш истаги борлигини очиқ айтгани ҳам эътиборга молик. Аммо ҳозирги пайтда нафақат ҳар куни, балки ҳар соатда қандайдир янгилик пайдо бўлиб қолиши мумкин.\nМазкур мақолани тайёрлаётган чоғимизда грузиялик мураббийга Россиянинг “Краснодар” клубидан қизиқиш бўлаётгани ҳақида хабар тарқалди. Шуни айтиш керакки, бу Арвеладзе олдида турган вариантлардан бири сифатида қабул қилинди. Ушбу хабардан сўнг, яна бир бор унга алоқага чиқишимизга тўғри келди. Негаки, “Краснодар” ростдан ҳам таклиф билдирганми-йўқми, шуни билишимиз керак эди. Шота Юстиновичга юборган сўровимиз бўйича у ушбу хабарни тасдиқлади.\nДемак, “Краснодар”дан таклиф бўлгани рост. Лекин мураббий юқорида айтганидек, ҳозирда Англияда ишлаш борасидаги масала ҳал бўлишини кутяпти. Қолаверса, ўзи ҳам инглиз чемпионатида ишлаш ниятида эканини яширмаган. Бироқ таклифлар орасида пайдо бўлган “Краснодар” варианти Арвеладзенинг режаларини ўзгартириб юборишга қодирми? Буни тез орада билиб оламиз.